|  |
| --- |
| ***Pat Garrett & Billy the Kid***  Studioalbum av Bob Dylan |
|  |
| **Utgjeve** | 13. juli 1973 |
| **Innspelt** | Januar og februar 1973 |
| **Sjanger** | Countryrock, folkrock, filmmusikk |
| **Lengd** | 35:23 |
| **Selskap** | Columbia |
| **Produsent** | Gordon Carroll |
|
| Bob Dylan-kronologi |
| *Bob Dylan's Greatest Hits Vol. II*(1971) | *Pat Garrett & Billy the Kid* | *Dylan*(1973)
 
 |
|  |
| Singlar frå *Pat Garrett & Billy the Kid* |
| 1. «Knockin' on Heaven's Door»Utgjeve: 13. juli 1973
 |

***Pat Garrett & Billy the Kid*** er eit filmmusikkalbum av Bob Dylan frå 1973 for ein film av Sam Peckinpah med same namn. Dylan sjølv spelte i filmen i rolla som «Alias». Filmmusikken består hovudsakleg av instrumental musikk inspirert av filmen, men inneheldt ein av dei mest kjende og kjæraste songane til Dylan, «Knockin' On Heaven's Door», som vart ein stor hit verda over. 

Albumet selde til gull og nådde 16. plass i USA og 29. plass i Storbritannia.

Rolla i *Pat Garrett and Billy the Kid*
---------------------------------------

Ein gong i 1972, snakka Rudy Wurlitzer med Dylan om å bidra med musikk til *Pat Garrett and Billy the Kid*. Wurlitzer hadde skrive det originale manuset til filmen og var ein gammal ven av Dylan.

«Rudy trong ein song for manuset», fortalte Dylan i eit intervju i 1973. «Eg gjorde ikkje noko. Rudy sende manuset og eg las det og likte det og me tok opp kontakten. Så såg eg *The Wild Bunch* og *Straw Dogs* og *Cable Hogue* og likte dei. Den beste er *Ride the High Country*...Så skreiv eg «Billy» ganske kjapt etter det.»

Seinare var Dylan interessert i å bidra med meir enn berre «Billy» (skildra av Clinton Heylin som «ein fin veg attende til balladeforma han hadde forsaka etter *John Wesley Harding*»). Dylan spurte Wurlitzer om det var mogeleg med ei rolle i filmen, ein ide Wurlitzer var motvillig til.

Rundt Thanksgiving Day, reiste Dylan og kona hans til Durango, Mexico, der Sam Peckinpah filma *Pat Garret & Billy the Kid*. Dylan hadde alltid utrykt interesse i meksikansk kultur og han var meir enn villig til å ta turen. I følgje Kris Kristofferson og James Coburn - to av hovudrolleinnhavarane - var ikkje Peckinpah særleg entusiastisk for deltakinga til Dylan. Dylan spelte «Billy» og «Goodbye Holly» for han, begge skrivne spesielt for filmen, og han vende om. 

Peckinpah tilbydde Dylan ei rolle i filmen, men det vart Wurlitzer sin jobb å finne noko som passa. Wurlitzer foreslo 'Alias'. Dylan kom til å ha to og ein halv tøffe månadar i Durango i Mexico, med filminga av rolla sin. Under produksjonen, vart rolla hans strengt redusert. Wurlitzer hevda at dette vart gjort etter ønske av Dylan sjølv, men filminga vart òg påverka av ein konflikt mellom Peckinpah og MGM Studios. Dette resulterte i at MGM nekta Peckinpah å spele inn ein stor del av film som gjekk tapt på grunn av tekniske feil.

Innspelinga av albumet
----------------------

Då filmen var nesten ferdig starta Dylan innspelinga den 20. januar 1973 i Columbia sitt platestudio i Mexico City. Filminga hadde vore vanskeleg og begge filmstjernene og Wurlitzer vart med Dylan bort frå Durango. I lag med lokale meksikanske musikarar og medlemmar frå bandet til Kris Kristofferson hadde Dylan vanskar med å få spelt inn ei skikkeleg utgåve av «Billy». Etter kvart gjorde han arrangementet enklare og enklare og til slutt var det berre han og bassisten Terry Paul att. Dette siste opptaket vart nytta i filmen og seinare inkludert på albumet som «Billy 4». 

Samstundes hadde Peckinpah leigd inn Jerry Fielding for å gje Dylan råd. Fielding var ein erfaren filmmusikkomponist, men var særs konservativ når det gjaldt popmusikk. Dylan var klar over dette, men let han likevel få sleppe til med råda sine. Fielding fekk mellom anna Dylan til å syngje «eit relevant vers» på ein av utgåvene av «Billy», som passa med historia. Fielding høyrte òg songen «Goodbye Holly», som var skriven for ein viktig scene med karakteren Holly. Fielding anbefalte å droppe denne songen og skrive ein ny song i staden for dødsscenen til sheriffen. 

Fielding fortel at Dylan hadde skrive «Billy», men at han ikkje kunne basere heile filmmusikken berre på denne eine balladen. Dylan fekk derfor i oppgåve å skrive fleire. Fielding fortel: «Så han kom omsider til innspelinga med eit nytt musikk stykke - 'Knock-Knock-Knockin' on Heaven's Door' Alle elska den. Eg syns den var drit. Det var slutten for min del».

Dylan spelte inn den siste utgåva av «Knockin' on Heaven's Door» i februar, denne gongen på lydscenen til i Warner Bros. Records i Burbank i California. «Det var særs tidleg på morgonen», fortel trommeslagar Jim Keltner. «Eg trur innspelinga starta kl. 10 og igjen fall alt på plass. Det vart ikkje lagt på lydspor i etterkant, songarane song på direkten, litt pumpeorgel, Roger McGuinn trur eg spelte gitar. Dette var for ein scene i filmen der Slim Pickens døyr og det er første gong eg gret medan eg spelte. Det var kombinasjonen av teksten, stemma til Bob, sjølve musikken, endringane og sjå dette samstundes på lerretet. I dei dagar spelte du på ein stor lydscene og du hadde dette massivet lerretet på veggen med scenen som spelte medan du spelte. Eg gret gjennom heile opptaket.»

Innspelinga i Burbank varte heile dagen. Sjølv om det var langt meir tilbakelendt enn innspelinga i Mexico City irriterte prosessen Dylan. På eit punkt sa han til produsenten Gordon Carroll at det var den siste gong han nokon gong til å lage filmmusikk. Dylan kom seinare til å skrive songar for andre filmar, men tok aldri ansvaret for eit heilt filmlydspor igjen.

Utgjeving
---------

Etter Peckinpah gjorde ferdig si redigering av *Pat Garrett and Billy the Kid*, gjorde MGM det heile om att, fjerna mange viktige scenar og sette musikken til Dylan inn på stader der han i utgangspunktet ikkje var meint. Filmen fekk blanda kritikk og selde heller dårleg. Seinare mildna kritikarane meir og filmen vart trekt fram som ein av dei beste til Peckinpah, særleg etter at den opphavlege utgåva til Peckinpah kom ut i 1986. 

For Dylan var opplevinga vanskeleg og viste seg som eit vendepunkt. Han reiste omsider frå New York til varmare klima og albumet gav han ein uventa hit.

Filmmusikkalbumet fekk òg blanda kritikk. Det hadde vore tre år sidan det siste «skikkelege» albumet frå Dylan, *New Morning* og mange kritikarar vart skuffa då han «berre» gav ut filmmusikk. Trass i lunken mottaking gav albumet ein stor hit med «Knockin' On Heaven's Door», som seinare vart spelt av artistar som Eric Clapton og Guns n'Roses. Mange år seinare er «Knockin' On Heaven's Door», ein stor favoritt hos både kritikarar og tilhengjarar. 

Medan Packinpah sleit med MGM, hadde Dylan sin eigen strid med Columbia Records. Etter fleire år med lite aktivitet hadde Columbia mista tolmodet og forhandlingar om ein ny kontrakt starta i 1972, men selskapet (bortsett frå Clive Davis) synte lite interesse. Dylan fekk i stand ein avtale om *Billy the Kid*-albumet pluss to album til, som ville garantere $400 000 per album. Columbia trekte seg så frå avtalen etter at Davis forlet Columbia. Då *Billy the Kid*-albumet kom ut måtte advokaten til Dylan tvinge Columbia til å betale det dei hadde lova. Då singelen nådde hitlistene fekk pipa ein annan låt og Columbia tok opp att kontraktsforhandlingane. Davis, som lenge hadde støtta Dylan, hadde vorte sparka av leiinga i selskapet og vart skulda for rekneskapsbrot på $94 000. Dylan vitna på David sine vegner i rettssaka som følgde. Dette surna forholdet mellom Dylan og CBS og han forlet selskapet til fordel for David Geffen sitt Los Angeles-baserte Asylum Records. Dette fekk òg Dylan til å flytte til vestkysten og tok til å skrive songar att.

Innhald
-------

Alle songar er skrivne av Bob Dylan.

Side ein| Nr. | Tittel | Lengd |
| --- | --- | --- |
| 1. | «Main Title Theme (Billy)» | 6:07 |
| 2. | «Cantina Theme (Workin' for the Law)» | 2:57 |
| 3. | «Billy 1» | 3:57 |
| 4. | «Bunkhouse Theme» | 2:17 |
| 5. | «River Theme» | 1:30 |

Side to| Nr. | Tittel | Lengd |
| --- | --- | --- |
| 6. | «Turkey Chase» | 3:34 |
| 7. | «Knockin' on Heaven's Door» | 2:32 |
| 8. | «Final Theme» | 5:23 |
| 9. | «Billy 4» | 5:04 |
| 10. | «Billy 7» | 2:10 |

Medverkande
-----------

* Bob Dylan - gitar
* Booker T. Jones - bass
* Bruce Langhorne - akustisk gitar
* Roger McGuinn - gitar
* Russ Kunkel - tamburin, bongotrommer
* Carol Hunter - 12-strengsgitar, vokal
* Donna Weiss - vokal
* Priscilla Jones - vokal
* Byron Berline - vokal, fele
* Jolly Roger - banjo
* Terry Paul - vokal
* Jim Keltner - trommer
* Brenda Patterson - vokal
* Carl Fortina - harmonium
* Terry Paul - bass
* Gary Foster - blokkfløyte, fløyte
* Fred Katz - cello
* Ted Michel - Cello

Salslister
----------

### Vekeslister

| År | Liste | Plassering |
| --- | --- | --- |
| 1973 | *Billboard* 200 | 16 |
| UK Top 75 | 29 |

### Singlar

| År | Singel | Liste | Plassering |
| --- | --- | --- | --- |
| 1973 | «Knockin' on Heaven's Door» | *Billboard* Hot 100 | 12 |
| UK Top 75 | 14 |

Kjelder
-------

* *Denne artikkelen bygger på «Pat Garrett & Billy the Kid (album)» frå Wikipedia på engelsk, den 15. mars 2010.*
	+ *Wikipedia på engelsk oppgav desse kjeldene:*
* Eder, Bruce. «Pat Garrett & Billy the Kid: Review». *Allmusic*. Henta 13. november 2018.
* Christgau, Robert (1981). «Bob Dylan». *Christgau's Record Guide: Rock Albums of the Seventies*. Henta 13. november 2018.
* Flanagan, Bill (29. mai 1991). «Dylan Catalog Revisited». *Entertainment Weekly*. Henta 13. november 2018.
* Brackett, Nathan, with Christian Hoard (2004). *The New Rolling Stone Album Guide* (4th utg.). Fireside. ISBN 0-7432-0169-8.
* «Bob Dylan: Top 75 Releases». *Theofficialcharts.com*. Arkivert frå originalen 25. november 2011. Henta 26. september 2011.
* «Pat Garrett & Billy the Kid: Billboard Albums». *Allmusic*. Henta 13. november 2018.
* «Pat Garrett & Billy the Kid: Billboard Singles». *Allmusic*. Henta 13. november 2018.

1. ↑  Eder
2. ↑  Christgau 1981
3. ↑  Flanagan 1991
4. ↑  Graff, Gary; Durchholz, Daniel (eds) (1999). *MusicHound Rock: The Essential Album Guide* (2nd utg.). Farmington Hills, MI: Visible Ink Press. s. 371. ISBN 1-57859-061-2.
5. ↑  Brackett 2004, s. 262
6. ↑  Heylin, Clinton (2003 reprint). *Bob Dylan: Behind the Shades Revisited*, s. 340-49. HarperCollins. ISBN 006052569X.
7. ↑  Pat Garrett & Billy the Kid: Billboard Albums
8. 1 2  Bob Dylan: Top 75 Releases
9. ↑  Pat Garrett & Billy the Kid: Billboard Singles

| * v
* d
* e
Bob Dylan |
| --- |
| 
* Diskografi
* Prisar
* Bibliografi
* Songar skrivne av Dylan

 |
| Studioalbum | 
* *Bob Dylan*
* *The Freewheelin' Bob Dylan*
* *The Times They Are a-Changin'*
* *Another Side of Bob Dylan*
* *Bringing It All Back Home*
* *Highway 61 Revisited*
* *Blonde on Blonde*
* *John Wesley Harding*
* *Nashville Skyline*
* *Self Portrait*
* *New Morning*
* *Pat Garrett & Billy the Kid*
* *Dylan*
* *Planet Waves*
* *Blood on the Tracks*
* *The Basement Tapes*
* *Desire*
* *Street-Legal*
* *Slow Train Coming*
* *Saved*
* *Shot of Love*
* *Infidels*
* *Empire Burlesque*
* *Knocked Out Loaded*
* *Down in the Groove*
* *Oh Mercy*
* *Under the Red Sky*
* *Good as I Been to You*
* *World Gone Wrong*
* *Time Out of Mind*
* *Love and Theft*
* *Modern Times*
* *Together Through Life*
* *Christmas in the Heart*
* *Tempest*
* *Shadows in the Night*
* *Fallen Angels*
* *Triplicate*
* *Rough and Rowdy Ways*

 |
| Konsertalbum | 
* *Before the Flood*
* *Hard Rain*
* *Bob Dylan at Budokan*
* *Real Live*
* *Dylan & the Dead*
* *The 30th Anniversary Concert Celebration*
* *MTV Unplugged*
* *Live 1961–2000: Thirty-Nine Years of Great Concert Performances*
* *Live at The Gaslight 1962*
* *Live at Carnegie Hall 1963*
* *In Concert – Brandeis University 1963*
* *The 1966 Live Recordings*

 |
| Samlealbum | 
* *Bob Dylan's Greatest Hits*
* *Bob Dylan's Greatest Hits Vol. II*
* *Dylan*
* *The Basement Tapes*
* *Masterpieces*
* *Biograph*
* *Bob Dylan's Greatest Hits Volume 3*
* *The Best of Bob Dylan* (1997)
* *The Best of Bob Dylan, Vol. 2*
* *The Essential Bob Dylan*
* *Bob Dylan: The Collection*
* *The Best of Bob Dylan* (2005)
* *Blues*
* *Dylan*
* *The Original Mono Recordings*
* *The 50th Anniversary Collection*
* *Bob Dylan: The Complete Album Collection Vol. One*
* *The 50th Anniversary Collection 1963*
* *The 50th Anniversary Collection 1964*

 |
| The Bootleg Series | 
* *The Bootleg Series Volumes 1–3 (Rare & Unreleased) 1961–1991*
* *Volume 4: The Royal Albert Hall concert*
* *Vol. 5: Bob Dylan Live 1975, The Rolling Thunder Revue*
* *Vol. 6: Bob Dylan Live 1964, Concert at Philharmonic Hall*
* *Vol. 7: No Direction Home: The Soundtrack*
* *Vol. 8: Tell Tale Signs: Rare and Unreleased 1989–2006*
* *Vol. 9: The Witmark Demos: 1962–1964*
* *Vol. 10: Another Self Portrait (1969–1971)*
* *Vol. 11: The Basement Tapes Complete*
* *Vol. 12: The Cutting Edge 1965–1966*
* *Vol. 13: Trouble No More 1979–1981*
* *Vol. 14: More Blood, More Tracks*

 |
| Piratkopiplater | 
* *Great White Wonder*

 |
| Filmar | 
* *Dont Look Back*
* *Eat the Document*
* *Renaldo and Clara*
* *Hard to Handle*
* *The 30th Anniversary Concert Celebration*
* *Masked and Anonymous*
* *No Direction Home*
* *I'm Not There*
* *65 Revisited*
* *The Other Side of the Mirror: Bob Dylan Live at the Newport Folk Festival 1963–1965*
* *Trouble No More - A Musical Film*

 |
| Bøker | 
* *Tarantula*
* *Writings and Drawings*
* *Chronicles: Volume One*

 |
| Tilknytte artiklar | 
* Diskografi
* The Band
* Traveling Wilburys
* Dylan går elektrisk
* Joan Baez
* Suze Rotolo
* *Theme Time Radio Hour*

 |
| Familie | 
* Sara Dylan (første kone)
* Carolyn Dennis (andre kone)
* Jesse Dylan (son)
* Jakob Dylan (son)

 |
| 
* Category Kategori

 |

|  |  |
| --- | --- |
| Autoritetsdata | 
* MusicBrainz (release-group)

 |